селскостопанските производители, занимаващи се с отглеждане на кокошки носачки. С цел да се осигури повече време за производството на отглеждани по биологичен начин ярки, предназначени за снасяне на яйца, и да се установят подробни правила за производството на отглеждани по биологичен начин ярки, срокът на прилагане на изключенията от правилата за производство за отглеждани по небиологичен начин на ярки за производство на яйца на не повече от 18 седмици следва да бъде удължен до 31 декември 2020 г.
 (6)В член 43 от Регламент (ЕО) No 889/2008 се разрешава използването на максимум 5 % небиологични протеинови фуражи за свине и птици за период от 12 месеца за 2018 календарна година.
 (7)Предлаганите на пазара на Съюза биологично произведени протеини не са в достатъчно количество и с достатъчно качество, за да бъдат задоволени хранителните нужди на свинете и птиците, отглеждани в биологични стопанства. Биологичното производство на протеинови култури все още не може да задоволи търсенето. Поради това е уместно да се удължи периодът, през който се допуска използването на ограничен дял небиологични протеинови фуражи за свине и птици, до 31 декември 2020 г.
 (8)В член 30, параграф 2 от Регламент (ЕО) No 834/2007 се предвижда предоставянето на информация относно нередности и нарушения, които засягат биологичното състояние на продукта. Опитът показва, че трябва да се подобрят сегашните инструменти за предоставяне на информация при откриване на нередности или нарушения от дадена държава членка по отношение на продукт, който произхожда от същата държава членка. За да се увеличат ефикасността и ефективността, тези съобщения следва да се предават посредством системата, посочена в член 94, параграф 1 от Регламент (ЕО) No 889/2008.
 (9)Съгласно процедурата, предвидена в член 16, параграф 3 от Регламент (ЕО) No 834/2007, няколко държави членки предоставиха документация относно определени вещества на останалите държави членки и на Комисията с оглед на това те да бъдат разрешени и включени в приложения І и II и приложение VIIIa към Регламент (ЕО) No 889/2008. Документацията беше разгледана от експертната група за технически консултации в областта на биологичното производство (EGTOP) и Комисията.
 (10)В своите препоръки по отношение на торовете
 5
 EGTOP стигна до заключението, наред с другото, че веществата „индустриален калциев оксид от производство на захар“ на базата на захарна тръстика и „ксилит“ отговарят на целите и принципите на биологичното производство. Поради това тези вещества следва да бъдат включени в приложение I към Регламент (ЕО) No 889/2008.
 (11)В своите препоръки във връзка с продуктите за растителна защита
 6
 EGTOP направи извода, наред с другото, че веществата Allium sativum (екстракт от чесън), „COS-OGA“, Salix spp. Cortex (наричан още „екстракт от кора от върба“) и „сода бикарбонат“ отговарят на целите и принципите на биологичното производство. Поради това тези вещества следва да бъдат включени в приложение II към Регламент (ЕО) No 889/2008.
 (12)В своите препоръки по отношение на продуктите и веществата, които се използват или добавят при биологичните продукти на някои от етапите на производствения процес и като вид обработка в съответствие с приложение I А към Регламент (ЕО) No 606/2009 на Комисията
 7
 в лозаро-винарския сектор,
 8
 EGTOP направи заключението, наред с